এইডেন মার্করাম
এইডেন কাইল মার্করাম (আফ্রিকান্স: Aiden Markram; জন্ম: ৪ অক্টোবর, ১৯৯৪) গটেংয়ের সেঞ্চুরিয়নে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্নস ও টাইটান দলের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলে থাকেন। এছাড়াও, ডানহাতি অফ ব্রেক বোলিং করেন ছয় ফুট এক ইঞ্চি উচ্চতার অধিকারী এইডেন মার্করাম।